कठुआ में पकड़े युवक का कोई सुराग नहीं मिला
जम्मूके कठुआ आर्मी कैंटोनमेंट क्षेत्र में रविवार को संदिग्ध अवस्था में मिले 27 वर्षीय युवक का मोगा के तीनों बधनी नामक कस्बे और गांवों में कोई संबंध नहीं निकला। पता लगने के बाद रविवार रात से राज्य केंद्र की दोनों खुफिया एजेंसियां सक्रिय हो गई थी। उनको तथा मीडिया को सोमवार देर शाम तक बधनी कलां, बधनी खुर्द और बीड़ बधनी से इस तरह का कोई युवक नहीं मिला जो घर से लापता हो। जबकि उस युवक का नाम बाली पुत्र लाभ सिंह निवासी बधनी कलां के तौर पर सामने आया था परंतु इस नाम का इतनी आयु का कोई युवक बधनी कलां से नहीं मिला। एक 27 वर्षीय बाली नामक युवक का पता चला तो उसके बाप का नाम कुछ और था। बीड़ बधनी में बाली पुत्र लाभ सिंह का पता चला तो वो घर में मिल गया। इसके अलावा कुछ भी हाथ नहीं लगा। पुलिस का मानना है कि पकड़ा गया युवक या तो सचमुच मानसिक रोग से ग्रस्त है या शातिर है।
यहमामला आया था सामने: कस्बाबधनीकलां के रहने वाले 27 वर्षीय नौजवान को सेना ने जम्मू-कश्मीर के जिला कठुआ के सब-डिविजन तरनाह सेक्टर के रतनो चक्क नाले के पास से संदिग्ध परिस्थितियों में गिरफ्तार किया था। नौजवान मिलिट्री के खुफिया विभाग की हिरासत में है, जिससे पूछताछ जारी है। उसकी गिरफ्तारी के बाद लोकल पुलिस को भी अवगत करवाया गया और उसका मेडिकल भी करवाया गया। पता चला है कि डाक्टरों की ओर से रिपोर्ट में युवक को दिमागी तौर पर तनाव वाली स्थिति में बताया गया।
सीआईडी आईबी की टीमों के हाथ लगी निराशा
रविवाररात से कस्बा बधनी कलां, गांव बीड़ राऊके बधनी खुर्द में सीआईडी पंजाब और केंद्र सरकार की आईबी की टीमें सोमवार शाम तक खाक छानती रही परंतु उन्हें बाली पुत्र लाभ सिंह निवासी बधनी कलां उम्र 27 साल का कोई युवक नहीं मिला। ना ही उसके नाम हुलिए से मिलता जुलता कोई युवक मिला जो पिछले कुछ दिनों से लापता हो। सीआईडी आईबी ने अपनी रिपोर्टों में कहा है उन्हें बाली (27) पुत्र लाभ सिंह निवासी बधनी कलां नामक मोगा जिले की तीनों बधनी कलां, बधनी खुर्द तथा बीड़ बधनी से कोई युवक ट्रेस नहीं हुआ है।
दैनिक भास्कर की ओर से अपने स्तर की पड़ताल करने पर पाया गया कि बाली (27) पुत्र लाभ सिंह बीड़ बधनी का रहने वाला है। उस गांव के सरपंच जसविंदर सिंह से संपर्क किया तो उन्होंने पुष्टि करते कहा कि लाभ सिंह का बेटा बाली जो 27 वर्षीय है। इस गांव का रहने वाला है और उसका परिवार कनाडा में रहता है। बाली टैक्सी चलाता है और उनका एक ढाबा भी है। उसकी शादी भी 3 महीने पहले हुई है। जब सरपंच के साथ उस युवक के घर गए तो घर में ही मिल गया। इसके बाद जोगिंदर सिंह एसएचओ बधनी कलां से संपर्क किया तो उन्होंने भी कहा कि इस नाम का कोई युवक ट्रेस नहीं हो रहा। जबकि बधनी कलां में इस नाम एक युवक का पता लगा परंतु उसके बाप का नाम और निकला।
hin_Deva hin_Deva hin_Deva hin_Deva hin_Deva hin_Deva